b"\n_START_ARTICLE_\nLa Porta Ferrissa\n_START_SECTION_\nDescripci\xc3\xb3\n_START_PARAGRAPH_\nEs tracta d'un carrer antic de la ciutat que comen\xc3\xa7a a l'encreuament amb els carrers de Magdalena i Carme, i que es dilueix amb l'eixamplament produ\xc3\xaft per la Pla\xc3\xa7a de la Sal. El carrer Capit\xc3\xa0 Masip, una encimbellat ascens, pujada per escales, i els carrerons que baixen del Canyeret, hi conflueixen. El carrer es troba pavimentat per possibilitar el passeig dels vianants, aix\xc3\xad com vorejada d'edificis de planta baixa i tres o quatre pisos\n_START_SECTION_\nHist\xc3\xb2ria\n_START_PARAGRAPH_\nLa Porta ferrissa \xc3\xa9s una denominaci\xc3\xb3 urbana de la Lleida Medieval (segles XII-XV), que ha tornat a reviscolar actualment. Probablement per aquest carrer passaria el cam\xc3\xad que s'adre\xc3\xa7ava, via est, als pobles de la Noguera. El 1150, la porta de Corbina era la mateixa que Porta Ferrissa. Era un barri petit d'artesans de la parr\xc3\xb2quia de Sant Joan. El 1864 es modernitz\xc3\xa0 el sistema de clavegueres d'aquest sector i es pavimentaren els carrers. El 1869 es rectificaren alguns carrers del tram de la vora, i, a conseq\xc3\xbc\xc3\xa8ncia de les destrosses de la guerra, es pogu\xc3\xa9 emporxar el tram final, avui anomenat carrer de Sant Joan."